TV-format

Et TV-format er det overordnede konseptet og merkevaren til et opphavsrettsbeskyttet TV-program. Et tv-format inkluderer premisset og strukturen til et program, og kan også inkludere visuell utforming, design og branding, manus, produksjonsmetode og lignende.  

Suksessfulle tv-formater blir ofte lisensiert av distributører i andre markeder for å produsere en lokal versjon tilpasset nasjonalt publikum. De vanligste sjangerene for dette er gameshow, reality og store underholdningsshow der det produseres på nytt med lokale deltakere.  

Suksessfulle eksempler inkluderer Robinsonekspedisjonen, Vil du bli millionær?, Idol og Big Brother. Enkelte norske tv-formater har også blitt produsert i utlandet, der den største norske suksessen er 71° nord med lokale varianter produsert i eksempelvis Storbritannia, USA, Sverige og Danmark.DN.no: «71 grader Nord» klart i USA (23.02.2002)VG.no: «Teenage Boss» solgt til USA og England (21.03.2012) 

De ledende landene på formatutvikling i verden er USA, Storbritannia og Nederland. En rekke tv-programmer i Norge er også basert på originalkonsepter fra våre naboland Sverige og Danmark. Ledende selskaper som utvikler, håndterer og distribuerer tv-formater er blant annet Banijay og FremantleMedia, og begge disse konsernene har flere tv-produksjonsselskaper i Norge.

Ferdig produserte programmer som skal vises i sin originalform på tv-kanaler i andre land, er ikke tv-formater, men kalles i tv-bransjen ofte for "ready mades". Et eksempel på dette er Lilyhammer, der de norske programmene blir vist i sin originalform i flere andre land.

 Formatmarkedet 
Formater er en viktig del av det internasjonale tv-markedet. Kjøp av formater populært hos kringkastere, spesielt siden det minimaliserer risikoen, siden konseptet allerede har vist seg suksessfull i et annet marked. Produksjonsmodellen er prøvd ut på forhånd, noe som gjør det enklere å sette i gang store produksjoner, og som ofte gjør det rimeligere enn å produsere nyutviklede konsepter.Regjeringen.no: St.meld. nr. 30 (2006-2007) - Kringkasting i en digital fremtid «Ofte vil det være rimeligere å kjøpe inn utenlandske produksjoner og utenlandske konsepter utformet for å appellere til et bredt internasjonalt publikum, framfor å satse på egenproduserte programmer og egenutviklede programkonsepter.»

Det er vanlig at kanaler eller produksjonsselskaper først kjøper en opsjon på tv-formatet, det innebærer at de for en begrenset periode kjøper eneretten til å kunne produsere programmet. Opsjonskjøperen plikter seg som regel ikke til å produsere. Eksempelvis ble det solgt opsjoner på Team Antonsen til blant annet Tyskland, uten at det endte i en faktisk produksjon. Et annet eksempel er norske Sjarmørskolen der 4 land kjøpte rettighetene til å produsere programmet, men heller ikke der endte noen av opsjonene i faktisk produksjon.Side2.no: Norske serier selges i utlandet (24.04.06)

Det eksisterer flere internasjonale messer og kongresser der TV-formater kjøpes og selges. For eksempel MIPCOM i Cannes, MIPTV og Content London i London og NATPE i Miami.

Formatsjangre
De mest vanlige sjangrene for tv-programmer som blir solgt som formater er gameshow, konkurransedrevet reality og store underholdningsshow. Eksempler på gameshow-formater produsert i Norge er Deal or No Deal, Fangene på fortet, Ylvis møter veggen, Wipeout, Jeopardy, Lykkehjulet, Vil du bli millionær og Vinn på minuttet. Eksempler på konkurransedrevne reality-formater er Mesternes mester, Big Brother, Robinsonekspedisjonen, Farmen, Paradise Hotel, Baren, Top Model Norge og Muldvarpen. Store underholdningskonsepter er ofte talentprogrammer, men inkluderer flere type programmer. Blant annet The X Factor, Kvelden er din, Norske talenter, Skal vi danse. 

Andre sjangre finnes også som formater, eksempelvis coachingprogrammer (Hellstrøm rydder opp, Luksusfellen, etc.), humor (Kongen befaler, Nytt på nytt, etc.), reality uten konkurranseelement (Heia Tufte, Ingen grenser, etc.), dokusåpe (Tangerudbakken Borettslag) og lett underholdning (Hver gang vi møtes, Vis meg ditt kjøleskap, etc.).

Manusbaserte programmer kan også selges som formater, blant annet skjer dette ofte med sitcom-sjangeren. Den best kjente norske produksjonen gjort på denne måten er Fleksnes fataliteter som var en versjon av britiske Hancock's Half Hour. Det antagelig mest populære sitcom-formatet er BBCs The Office som har blitt adoptert til The Office i USA, Le Bureau in France, Stromberg in Germany, La Job in Quebec, La Ofis in Chile og Kontoret i Sverige. Himmelblå var også en norsk versjon av en opprinnelig utenlandsk dramaserie.

Nordiske tv-formater i utlandet
Sverige er hovedeksportøren av tv-formater fra Skandinavia, og har blant annet utviklet programmer som Det store korslaget, Baren, Farmen, Vinn på minuttet, Harem, osv. Danskene har også hatt formatsuksesser med eksempelvis Den store klassefesten og Heia Tufte. Norge har primært markert seg med 71 grader nord, men siden 2005 har stadig flere norskutviklede produksjoner fått internasjonal oppmerksomhet.

De fleste norske produksjonsselskap har utenlandske eiere som både gir selskapene tilgang på utenlandske formater, og distribuerer eventuelle norskutviklede formater selskapene måtte skape. Eksempler på slike selskaper er Monster Entertainment og Strix som begge eies av Fremantle, Mastiff TV, Nordisk Film & TV og Rubicon TV  eies av franske Banijay og Feelgood Scene Film & TV og Teddy TV eies av danske Monday Media.  

Svært få selskaper i Norge er både uavhengige fra internasjonale formatselskaper, og har utelukkende produsert egenutviklet innhold, eksempler på slike selskaper er Montreux Film og TV, Fenomen Scene Film og TV og Monkberry.  

Listen tar for seg opsjonssalg til utlandet. Det er kun et fåtall av opsjonssalgene som fører til faktisk produksjon. 

 Tittel  Opprinnelig kanal Produksjonsselskap Solgt til  Kommentar 71° nord TVNorge Nordisk Film & TV          USA/Canada     Belgia/Nederland    Samtlige av opsjonslandene, bortsett fra Tyskland, har produsert programmet. Alt for Norge TVNorge Monster    Charterfeber  TV3 Limelight 2 land (uspesifisert) DagKampanje.no: TV 2 selger «Dag» til Hollywood  (29.09.2011)  TV 2 Kamerakameratene  (Fox)  Eldrebølgen NRK Dinamo Story   Gøy på landetnordicworld.tv: Babes on a bus  (01.11.2011)Kampanje.no: - Norden er et «hot spot»  (01.11.2011)  TVNorge Monster   + global avtale med Endemol  Formatet har ført til et direktesalg til Frankrike, og er reservert for Norden av produksjonsselskapet Monster Entertainment. I tillegg gjorde det store produksjons- og formatselskapet Endemol en global opsjonsavtale. Endemol har derved en indirekte opsjon for sine lokale produksjonsselskaper i 31 land. Jakten på den 6. sans Channel 5 Nordisk Film & TV 8 land (uspesifisert)  Utviklet i samarbeid mellom Norge og Storbritannia. Ble først produsert i Storbritannia, før den norske versjonen på TVNorge. Landeplage NRK Dinamo Story   ManiacTV 2Monster (Netflix) Min beste venn  N/A Strix 6 land (uspesifisert)  Ikke produsert i Norge, utviklet av StrixNeste sommerTVNorgeFeelgood SFT (Fox)


  PopstokkNRK.no: Solbakkens fredagssuksess solgt til utlandet (03.02.2012) NRK NRK       Ukraina skal allerede være i gang med produksjonen av en lokal versjon av Popstokk. Sjarmørskolen  TVNorge Rubicon TV           Skaperen TV 2 Mediacircus 7 land (uspesifisert) Søppelkongen  TV 2 Strix 13 land (uspesifisert) Teenage Boss NRK NRK               Formatet har gått til produksjon i Danmark, Finland, Sverige (2 sesonger), Tyskland, Estland, Italia og Tsjekkia foruten de 3 sesongene som er sendt i Norge fram til 2017.  Team Antonsen  NRK NRK           Team Antonsen fikk internasjonal oppmerksomhet da de ble nominert til gullrosen i Rose d'Or, dette førte til opsjonssalget. Harald Eia i ensemblet reagerte med å gremmes ved tanken på at han kanskje skulle bli kopiert av en tysk komiker.VG.no: «Team Antonsen» solgt til fem europeiske land (12.11.2006) Til bords med fiendenTV 2Winther Productions (Travel Channel)   Ville Vesten  TV3 Nordisk Film & TV   Konseptet ble en fiasko på norske TV3, men vekket allikevel interesse fra internasjonale aktører på tv-messen i Cannes i 2006.ØyevitneNRKNRK (USA Network)Øyevitne (engelsk tittel: "Eyewitness") er den første norske dramaserien som blir gjenskapt i USA.

Referanser

Eksterne lenker
 FRAPA: The Format Recognition and Protection Association
 Bournemouth University: TV Formats
 Not From Concentrate: TV Formats & Ideas 

Kategori:TV-terminologi